| Xérridos |
| --- |
| *Aquarius remigis* adulto |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Clase: | Insecta |
| Orde: | Hemiptera |
| Suborde: | Heteroptera |
| Infraorde: | Gerromorpha |
| Superfamilia: | Gerroidea |
| Familia: | **Gerridae**Leach, 1815 |

 |
| Subfamilias |
| * Rhadadotarsinae
* Trepobatinae
* Halobatinae
* Ptilomerinae
* Cylindrostethinae
* Charmatometrinae
* Eotrechinae
* Gerrinae
 |

Os **xérridos** (*Gerridae*) son unha familia de insectos da orde dos hemípteroos e da suborde dos heterópteros, coñecidos popularmente como zapateiros ou cabras de auga. As súas pezas bucais son de tipo perforador-succionador, e é característica a súa habilidade para deslizarse sobre a auga, distribuíndo o seu peso para aproveitar a tensión superficial da superficie da auga, polo que son comúns en ríos e lagos. Identificáronse máis de 1700 especies de xérridos, dos cales un 10% son especies mariñas.

Malia que o 90% dos xérridos viven en augas continentais, o xénero mariño *Halobates* converte a esta familia Gerridae nun caso bastante extraordinario. O xénero *Halobates* foi estudado con detemento por primeira vez entre 1822 e 1883 cando Francis Buchanan White recolleu varios exemplares de distintas especies durante a Expedición Challenger. Por aquel entón, Eschscholtz descubriu tres especies de Gerridae, o que atraeu atención sobre esta familia a pesar do escaso coñecemento sobre a súa bioloxía. Dende entón, os xérridos seguíronse estudando pola súa capacidade de patinar sobre a auga e polas súas interaccións sociais. Algúns Gerridae de pequeno tamaño confundíronse con outro tipo de insectos, os Veliidae; o trazo máis definitorio para distinguilos áchase nas diferenzas internas entre os seus aparellos reprodutores, polo que é practicamente imposible facelo a primeira ollada e precísanse tanto unha formación específica como instrumentos de análises adecuadas. 

Vídeo de xérridos.
A familia Gerridae caracterízase polos seus pelos hidrófobos, as súas garras retráctiles preapicais e o seu corpo e patas esveltos.
Os pelos hidrófobos son pelos minúsculos que conteñen máis de mil micropelos por milímetro. Todo o seu corpo está cuberto por estes pelos, o que lles dá resistencia fronte a salpicaduras e pingas de auga.

Notas
-----

1. ↑  Schuh R.T. Slater J.A. (1995). *True Bugs of the World (Hemiptera: Heteroptera). Classification and Natural History.* Cornell University Press, Ithaca, New York, USA. 336 pp.
2. ↑  Definicións no *Dicionario da Real Academia Galega* e no Portal das Palabras para *xérridos*.
3. ↑  *Aquatic insects: challenges to populations*. CABI.
4. ↑  Cheng, L. (1985). "Biology of Halobates (Heteroptera: Gerridae)". *Annual Review of Entomology* **30** (1): 111–135. doi:10.1146/annurev.en.30.010185.000551.
5. ↑  *Aquatic Insect Ecology: 1. Biology and habitat*. Wiley & Sons.

|  |  |
| --- | --- |
| Control de autoridades | 
* Wd: Q270322
* BRE: 1922029
* EBID: ID
* GND: 4184603-5
* LCCN: sh2001000421
* MAG: 2776432219
* NDL: 01189289

 |

|  |  |
| --- | --- |
| Identificadores taxonómicos | 
* BioLib: 17079
* BugGuide: 163
* Dyntaxa: 2000939
* EOL: 588
* EPPO: 1GERRF
* FE: 12817
* FE-New: ID
* Fossilworks: 176540
* GBIF: 7881
* iNaturalist: 59653
* IRMNG: 100264
* ITIS: 103801
* NBN: NBNSYS0000040170
* NCBI: 36161
* Plazi: ID
* Soortenregister: 157800
* WoRMS: 160268

 |

|  |  |
| --- | --- |
| Identificadores | 
* UMLS: C1006096

 |